Täna Kristliku Maailma Uudistes -
USA-s rünnatakse usuvabadust.
Uskkonnad ühendavad jõud.
Kogu maailma usklikud palvetavad Ülemaailmsel Palvepäeval.
Räägime palve jõust.
Sudaan ja Lõuna-Sudaan on sõja lävel.
Kristlik organisatsioon aitab Sudaani põgenikke.
KRISTLIKU MAAILMA UUDISED
Uskkonnad võitlevad ühiselt usuvabaduse eest.
Tere, olen Wendy Griffith.
Ühendriikides kardetakse, et usuvabadus on ohus.
Uskkondade juhid võitlevad üksmeelselt vastu.
Jätkab Jennifer Wishon.
"Hinge vägistamine" - nii kirjeldab üks usujuht rünnakut
südametunnistus- ja usuvabaduse vastu.
Paljud tunnevad, et tahetakse kärpida usuvabadust.
Mõnede sõnul kulmineerub aastakümneid kestnud protsess,
kus tahetakse hävitada usklikke, kelle maailmavaade pole liberaalne.
Jaanuaris teatas Obama valitsus, et ka kiriklikud organisatsioonid
peavad pakkuma oma töötajaile tasuta eostusvastaseid vahendeid,
SOS-pille ja sterilisatsiooni.
Mõned katoliiklikud ja evangeelsed organisatsioonid
kaebasid valitsuse kohtusse.
Obama valitsus määras,
et heategijad peavad oma veendumused maha vaikima.
Erinevad usujuhid kogunesid Washingtoni
usuvabaduskonverentsile.
Kristlased, juudid, moslemid, mormoonid,
ja teiste uskkondade esindajad püüavad seista oma õiguste eest.
Usukogukondade meelest on ühe ründamine kõikide ründamine.
Prof Robert George'i sõnul koheldakse usklikke vaenulikult,
kui nad avalikult oma usu eest seisavad.
Tema meelest on väär kasutada diskrimineerimisvastaseid seadusi
Piibli seksuaal- ja abielukäsitluste vastu.
Samad inimesed, kes kristlasi usu kaitsmise eest hukka mõistavad,
ülistavad Martin Luther King'i ja kodanikuõiguste aktiviste,
kes nõudsid õigust oma kristlike veendumuste tõttu.
Usklikud tahavad korraldada kogu riigis infoüritusi
ja aidata seadusandjail luua seadusi, mis tagavad südametunnistusvabaduse.
Jennifer Wishon, CBN'i Uudised, Washington
Pastor Steven Khoury rääkis hiljuti CBN'i stuudios
Püha maa kristlaste raskustest.
Nüüd sai tema kogudus väljatõstmisteate.
Põhjuseks peab ta seda, et rääkis avalikult tagakiusust.
Jätkab Julie Stahl.
Calvary Baptisti Kirik asub Ida-Jeruusalemmas
vanalinna müüride lähedal moslemite elurajoonis.
Meid ei taheta siia, kuna oleme evangeelsed.
Khoury sõnul olukord halvenes, kui ta külastas USA-d
ja rääkis araabia kristlaste tagakiusamisest.
Rääkisin CBN'i kanalil, kuidas meie töö Ida-Jeruusalemmas kasvab.
Kahjuks tahavad dzhihadistid ja moslemiäärmuslased
külvata kristlaste südamesse hirmu ja alistumist.
Ja kahjuks see toimib.
24 tunni pärast sai Khoury väljatõstmisteate.
Kogudus peab lahkuma 30 päevaga, kuigi aasta üüritasu on ette makstud.
Moslemiäärmuslased avaldasid survet meie ruumide omanikele.
Kogudus on pidanud samal põhjusel juba kaks korda kolima.
Ootan, et Issand teeks ime ja saame osta oma ruumid.
Meil on teada üks meile sobiv 5-korruseline hoone.
Khoury palub praktilist abi ja eestpalvet.
Ta usub, et piirkonna inimesteni jõuab vaid nende seas olles.
Julie Stahl, CBN'i Uudised, Jeruusalem
USA Välisministeerium tervitas Lähis-Ida revolutsioone,
kuid märkis, et inimõigusolukorra paranemine võtab aega.
Ministeerium avalikustas täna iga-aastase inimõiguste raporti.
Asevälisminister Mike Posneri sõnul rikutakse valimistest hoolimata
Egiptuses peamisi inimõigusi.
Posner tegi avalduse ka Asia Bibi juhtumi kohta.
Kolme lapse pakistanlannast ema ähvardab surmanuhtlus.
Teda süüdistatakse jumalapilkes.
Seaduse järgi on islami, Koraani või Muhhamedi kritiseerimine kuritegu.
Muretseme nende pärast, kes esitavad väljakutse jumalapilkeseadustele.
Asia Bibi olukord tekitab muret.
Töö on täis väljakutseid, kuid me ei anna järgi.
Lisainfot Asia Bibi olukorra kohta saab uudiste kodulehelt.
Üks Pakistani naine sai uue võimaluse Ühendriikides,
kui pidi oma usu eest karmilt maksma.
Jätkab Charlene Israel.
Julie Aftab'i elu muutus 16-aastaselt.
Mul ei olnud põske ega silma. Mu hambad olid näha.
Aftab'i rünnati, kui ta keeldus loobumast oma usust.
Talle heideti näkku ja valati kurku akuhapet.
Hiljem püüti teda veel mürgitada ja maha lasta.
Tema tapmise eest pakuti vaevatasu üksnes seetõttu, et ta on kristlane.
Kristlane õpib esimesena andestama. See ongi meie vahe.
Heategija tõi Aftabi USA-sse, kus tema nägu opereeriti.
Ta sai abi organisatsioonilt Catholic Charities,
mis aitab hoolimata uskkonnast ja taustast.
Rääkisin, et mul pole raha, ja vajan abi.
Üle 3000 inimese on saanud ühenduse abil USA kodakondsuse.
Need inimesed on suurepärased.
On imeline, mida kõike nad on kogenud.
Aftab'ki saab pea USA kodakondsuse.
Ta on tänulik teekonna eest, mida mööda Jumal on teda juhtinud.
Mõnede väitel Jumalat pole. Minu jaoks on Ta enam kui tõeline.
Aftab lõpetab pea Houstoni Ülikooli. Ta on ka kihlatud.
Charlene Israel, CBN'i Uudised
Julie on tore ja julge naine. Palju õnne kihluse puhul!
Ülemaailmsel Palvepäeval palvetavad sajad miljonid kristlased.
cwnews.org - sinu uudisteallikas internetis,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka netisaatena;
võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
Kui saaksid paluda Jumalalt kolme õnnistust, mis need oleksid?
Kas paluksid uut maja, töökohta või pikka iga?
Õpetan oma uuel DVD-l kolmest õnnistusest,
mida olen Issandalt aastate vältel palunud.
Need on tarkus, soosing ja Püha Vaimu võidmine.
DVD-l The Three Blessings uuritakse Jumala eesmärke, kaitset ja väge.
Õpetuses antakse nõu, kuidas elus edu saavutada.
Õpetan, kuidas teha tarku otsuseid,
tunda ära Issanda plaane, saada Püha Vaimu võidmist
ja kuidas elu võib täituda Jumala soosinguga.
Toode on ingliskeelne.
Meie abielu algaastail nappis meil pidevalt raha.
Lugesime Piiblist kümnise kohta. Raha polnud, kuid hakkasime andma.
Raha hakkas jätkuma. Nüüd oleme võlgadest vabad.
On suurepärane anda CBN'ile, kuna raha läheb Jumala töö jaoks.
Oleme Dawn ja Phyllis Raven. Toetame CBN'i tööd.
Maailma kristlased kogunesid Nelipühal palvetama.
Maailma palvepäev toimus juba 11. korda.
Koosolekuid korraldati rohkem kui 200 riigis.
Korraldajad tahavad näha Habakuk 2:14 teostumist:
"Sest maa saab täis Issanda au tundmist,
otsekui veed katavad merepõhja."
Stuudios on dr Corne Bekker Regent'i Ülikoolist.
Ta pärineb Lõuna-Aafrikast, kus palvepäeva traditsioon algas.
- Kuidas sündis nägemus ülemaailmsest palvepäevast?
- Ehitusinsener Graham Power sai nägemuse palvepäevast 2001. a.
2002 korraldati üritusi terves Lõuna-Aafrikas.
2005. aastal muutus palvepäev ülemaailmseks.
Esialgne nägemus oli ühiselt meelt parandada
ja paluda Jumalal ajalukku sekkuda ning kehtestada oma kuningriik.
- Üheaegselt palvetatakse 200 riigis.
Miks on ülemaailmne palve tähtis?
- Graham rääkis alati Nelipühast ja Apostlite tegude 2. peatükist.
Apostlite tegudes räägitakse usklike ühisest palvest,
mille peale Jumal oma Vaimu välja valas.
Usklike üksmeelses palves on midagi erilist.
- Piibel ütleb, et üks ajab pakku tuhat,
ja kaks kümme tuhat.
Suures massis ja ühtsuses on jõud.
- Võimas. Vana Testament ütleb, kui hea on vendade üksmeel.
Seda võrreldakse õliga, mis voolab peast üle kogu ihu.
- Suured palveüritused on head.
Kas kristlased peaksid püüdlema palves sügavamale tasemele?
- Tuleb meeles pidada, et on oluline koos palvetada.
Palvetada võib ka vaikselt, uurides, Issandat vaadates, ülistades.
Tahame kogu elu palveks muuta.
- Jumala korjab kokku meie pisarad.
Pisarad on voolav palve.
Need on sõnatud palved.
- Algkoguduses kutsuti seda penthos-palveks.
Üks kirikuisa on öelnud:
"Nagu veri parandab hingetuuled puhastavad meid pisarad."
See on eestpalve osa.
- Piibel räägib pisarates külvamisest ja rõõmuga lõikamisest.
Mulle meenub Laul 126.
Tõelisel eestpalvel on hind.
- See on preesterlik palve.
Et seista müüripraos,
peame rääkima inimestele Jumala eest ja vastupidi.
Hinnaks on see, et tunneme inimeste ja Jumala valu.
- Mis siis, kui me seda ei tunne? Kuidas saada hingede koormat?
- Oluline on Issandat oodata.
Ootama, et saaksime Tema südame ja meele.
Seda tuleb ka igatseda. Peab igatsema igatseda.
Tuleb öelda: "Jumal, täida mind oma südamega."
- Joondugu minu tahe Sinu omaga.
Tulgu Sinu riik, sündigu Sinu tahtmine, mitte minu oma.
Jeesus palvetas nii. Peaksime pidevalt nii palvetama.
Palvepäev toimus Nelipühal.
Aitäh sulle ja Lõuna-Aafrikale tee näitamise eest!
- Aafrika tipust kogu maailma.
- Aitäh intervjuu eest, dr Bekker.
Lõuna-Sudaanis põgenevad tuhanded lahingute eest.
Kristlik organisatsioon aitab neid.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews.com
Kas poleks tore hüpata lennukisse ja lennata mõnele arengumaale
toitu ja ravimeid jagama ja Jeesusest rääkima?
Kas poleks tore, kui saaks aidata inimesi kõikjal maailmas?
Kas poleks tore, kui seda saaks teha kodus ilma tšekke kirjutamata?
Hakka CBN'i partneriks ja aita levitada evangeeliumi.
USA elanikud võivad teha otsekorralduslepingu.
See on turvaline ja lihtne viis aidata.
Kas poleks tore saada iga kuu Pat'i ja Gordon'i õpetusi?
Kui sõlmid otsekorralduslepingu, säästad aega ja raha
ning aitad Jumala auks maailma muuta.
Kas see poleks tore?
Meil oli suur autolaen ja krediitkaardivõlg.
Andmine ei tulnud tavaliselt meeldegi.
Kui vaatasime Pat'i õpetust, otsustasime hakata kümnist andma.
Sain parema palgaga töökoha.
Kuigi tulevik on ebakindel, teame, et Jumal hoolitseb.
Ta ei ole meid kunagi petnud.
Oleme Tim ja Yvette Webber. Toetama CBN'i tööd.
ÜRO päästeorganisatsioon hoiatab Lõuna-Sudaani kriisi eest.
Piirkonnas on üle 100 000 põgeniku
ja juurde oodatakse veel 50 000 põgenikku.
Peter Wooding käis kristliku ühendusega Samaritan's Purse
Lõuna-Sudaanis.
Ta näitab meile sudaanlaste viletsust ja kristlaste abijõupingutusi.
Sudaan ja Lõuna-Sudaan on sõja lävel.
Üle 120 000 lõunasudaanlase on põgenenud Sudaani õhurünnakute eest.
Põgenikelaagrisse saabub iga päev sadu inimesi.
Nad vajavad kuuma teekonna järel toitu, peavarju ja vett.
Kogudused kogunevad keset kannatusi siiski igal pühapäeval põgenikelaagris.
Pastorid püüavad koos välja mõelda, kuidas täita inimeste
igapäevaseid ja vaimseid vajadusi.
Üks pastor kõndis laagrisse mitu päeva.
Siiatulek kestis üheksa päeva.
Oleme kurvad, kuna pidime kõik maha jätma.
Kogudusejuhid planeerivad abitööd ja palvetavad.
Sudaan vajab meie palveid.
Vajame eestpalvet oma koguduste eest.
Paljud langevad tagasi, kuna olukord on raske.
Reisisime koos organisatsiooniga Samaritan's Purse,
mis aitab põgenikke nii materiaalselt kui vaimselt.
Organisatsiooni piirkonnajuht on David Phillips.
Tema leidis esimesed põgenikud soost toitu otsimas.
2000 inimest magas puude all.
Teadsime, et nad on põgenikud. Neil oli varandus kaasas.
Elus püsimiseks sõid nad puujuuri ja lehti.
Phillips'i sõnul elab hetkel Yida laagris 25 000 põgenikku.
Paljud on surmasuus.
Mõned saabuvad kui luukered.
Nad tuleb kohe toiduprogrammiga liita.
Vajadus abi järele kasvab kiiresti.
Iga päev saabub ligi 700 uut põgenikku.
Nad vajavad kohest abi.
Samaritan's Purse toidab koos Maailma Toiduprogrammiga
Doro ja Jamami põgenikelaagreis 90 000 sudaanlast.
Peredele antakse maisi või sorgot ning ube ja toiduõli.
James Makuei on toidujagamistiimi liige.
Kristlasena pean aitama kannatajaid.
Samaritan's Purse annab ka meditsiiniabi.
Dr Evan Atar juhib piirkonna ainsat haiglat,
kus tehakse operatsioone ja ravitakse malaariat või alatoitumust.
Samaritan's Purse hoolitseb alatoidetud laste eest Yidas.
Kelly Now on tervishoiu- ja toitlustuskoordinaator.
Tabitha ei söönud ega joonud saabudes midagi.
Tal oli kopsupõletik ja malaaria.
Talle pandi suhu toitevoolik.
Nüüd ta sööb ja mängib nagu normaalne laps.
Organisatsiooni Suurbritannia juhi Simon Barrington'i sõnul
vajavad sudaanlased kiiresti rahvusvahelist abi.
See on murdnud mu südame. Peame tegutsema,
et inimesed saaksid toitu, peavarju, vett ja arstiabi.
Kristlikud organisatsioonid on valmis siia pikaks ajaks jääma,
vaatamata lähenevale vihmahooajale.
Nad osutavad Jumala armastust tegudega ja toovad Kristuse lootust.
Peter Wooding, CBN'i Uudised, Lõuna-Sudaan
Lõuna-Sudaani olukorra kohta saab lisainfot uudiste kodulehelt.
Sealt leiate ka lingi organisatsiooni Samaritan's Purse kodulehele.
Need võivad kaitsta, õnne tuua ja lisada eluaastaid.
Need vabastavad hirmust, täidavad rahu ja heaoluga,
ning toovad kordamineku.
Need on aare, relv ja kallim kui kuld.
DVD-l The Three Blessings uuritakse Jumala eesmärke, kaitset ja väge.
Õpetuses antakse nõu elus edasi jõudmiseks.
Tahan õpetada, kuidas teha tarku otsuseid,
tunda ära Issanda plaanid, saada Püha Vaimu võidmist
ja kuidas elu võib täituda Jumala soosinguga.
Pat Robertsoni DVD The Three Blessings nüüd saadaval
Säilitasime teatud imidzhit.
Ostsime maja, mida me ei saanud tegelikult endale lubada.
Kui saime võlameenutusi, vihastasin Christiani peale.
Saime õpetust raha ja andmise kohta. Otsustasime hakata toetama CBN'i.
Rahaline sõnakuulelikkus Jumalale avab täiesti uusi alasid.
Oleme Christian ja Callie Budzy. Toetame CBN'i tööd.
Kristliku Maailma Uudised -
sinu aken ülemaailmsesse kogudusse.
Lood ärkamisest,
tagakiusust
ja kristlike juhtide mõjust.
Vaadake Kristliku Maailma Uudiseid!
"Pahareti kirjapaun" on C. S. Lewis'e mõjuvõimsaim teos.
See räägib vaimsest võitlusest kurja vaimu seisukohast.
Nüüd on teose põhjal loodud näidend.
Vana sõnum viib vaatajaid pimeduse kaudu valgusse.
Max McLean'i teatriadaptatsiooni "Pahareti kirjapaunast"
esitati esimest korda aastal 2006. Etendused on väga edukad.
McLean on üks lavastajaid ja mängib saatana juhtpsühhiaatrit Screwtape'i,
kelle ülesandeks on rikkuda inimeste elu ja võita hingi kuradile.
Kui mulle projekti esitleti, olin üllatunud,
sest ei osanud kujutleda seda näidendina.
Nägin seda mõtisklusena kurjuse üle.
McLean muutis teose 31 kirja publikut köitvaks näidendiks.
Ta pidas Screwtape'i eriliseks tegelaseks.
Screwtape on üks 20. sajandi suurimaid kirjandustegelasi.
Algul on ta kui universumi isand.
Ta armastab oma välimust, kõnet, riideid ja mõistust.
See on puhas uhkus.
Juhi klient eemale neist, kelle abielud on õnnelikud.
Screwtape'i abiline esitleb pahesid ja omadusi,
millega psühhiaater püüab inimesi ära meelitada.
See on küti-tagaaetava lugu.
Pühakiri räägib, kuidas saatan esineb valguse inglina.
Tema väline olemus on külgetõmbav.
Vaatamata Screwtape'i katsetele muutub klient pühendunud usklikuks.
Lewis'e sõnul mõjutavad meie valikuid head ja halvad jõud.
Kumba me kuulame?
C. S. Lewis ütles oma teose kohta:
"Kuigi kirjutamine oli lihtne, pakkus see vähe naudingut."
McLean'i sõnul pidi Lewis uurima omi patte,
mis tekitas talle vaimseid krampe.
Näidend viib vaatajad samasugusele uurimusretkele.
Ma ei osanud arvata, kuidas inimesed loo lõppu suhtuvad.
Ma ei taha seda paljastada.
Lõpus võidab hea halva.
See haarab inimesed kaasa ootamatute tagajärgedega.
Caitlin Burke, CBN'i Uudised
Lugesin "Pahareti kirjapauna" aastaid tagasi.
Soovitan nii raamatut kui teatrietendust.
Aitäh vaatamast! Kohtumiseni! Jumal õnnistagu teid!
Tõlge: Monika Jaaguri